Molnár Anikó humoristának állt
A saját bevallása szerint is sótlan celeb, most a stand up comedy műfajában is kipróbálja magát.
Molnár Anikó újabb szereplési lehetőséget talált magának. A Showder Klub sztárjával, Orosz Györggyel járja az országot, és úgy tűnik esetében még az sem kizáró tényező, hogy egyáltalán nem humoros. Az önsörfőző-szindrómában szenvedő egykori plus size modell tavaly ősszel állt össze a humoristával, azóta pedig rendületlenül járják az országot közös fellépéseikkel.

“Megkértek, mentem, és ott ragadtam. Először nem értettem, hogy miért pont én, akinek a szájából az elmúlt 12 évben talán egyetlen vicces mondat sem hangzott el, aztán megértettem. Szőke a hajam, szilikonmellem van, és még van pár olyan támadási felületem, amin az emberek szeretnek nevetni” – mesélte a Reflektornak Anikó, hogyan is kezdődött stand up comedy-s karrierje.

A szőke celeb azóta nagyon belejött a színpadi szórakoztatásba, és azt mondja, legutóbb már a szakma iránti alázatot is átélte, miután a közönség megtapsolta.
Szórakozás